google/wiki40b huggingface dataset:
Hexodon

Utseende

Middelsstore (10-20 millimeter), korte og brede, matte, mørke biller med kraftige bein. Disse artene mangler horn eller knøler på hodet. Dekkvingene er påfallende brede, med tydelige punktstriper. Dekkvingene har en flat brem langs ytterkanten, denne er ofte rødlig.

Utbredelse

Slekten finnes bare på Madagaskar.
Pamir Airways

Historie

Pamir Airways ble grunnlagt i mai 1995 og er det første private flyselskapet i Afghanistans historie som fikk tillatelse fra det afghanske departementet for sivil luftfart til å operere i landet. Flyselskapet er oppkalt etter en av de høyeste fjellkjedene i verden; Pamirfjellene, som ligger i Afghanistan og hele Sentral-Asia. Navnet kan oversettes som «verdens tak». 
Til å begynne med opererte Pamir Airways med et Boeing 707-320 og to Antonov An-12. I Hajj-sesongene har Pamir Airways spilt en viktig rolle i å frakte afghanske pilegrimer til Saudi-Arabia. Flyselskapet fraktet 9 000 pilegrimer i 2004 og 15 000 pilegrimer i 2005. 
I april 2008 ble Pamir Airways overtatt av en gruppe fremtredende afghanske næringsdrivende. For tiden er Sherkhan Farnood styreleder for flyselskapet, og han er også president for Afghanistans internasjonale handelskammer.
Takashi Seki

Karriere

Takashi Seki startet sin profesjonelle karriere i Tokyo Verdy i 2001.
Tunika

En tunika (latin: tunica) er flere typer kjortel- eller trøyeliknende plagg av varierende lengde fra skuldrene til et sted mellom hoftene og anklene. Navnet er hentet fra romernes tunica, et hverdags- eller underplagg som ble båret av både kvinner og særlig menn og var videreutviklet fra grekernes khiton. Plagget ble brukt av både frie borgere og ikke-borgere, folk i byer og på landsbygda. Byborgerne pleide imidlertid å bære en toga over tunikaen, særlig ved formelle anledninger.
Tunikaen var det viktigste plagget i den mannlige klesdrakten i den gresk-romerske sivilisasjon. Den var laget av to stykker ufarget ull sydd sammen på sidene og skuldre. Plagget dekket overkroppen, magen og underlivet, og bena ned til kneshøyde. Det var åpninger for armene på hver side øverst. De ble gjerne båret uten beinplagg.
Moderne tunikaer er hoftelange trøyer eller skjorter som bæres hengende over bukser eller kjoler, oftest av kvinner. Tunikaer blir også ofte brukt som strandplagg over badedrakter og bikinier.
Nordlands Arbeiderblad

Nordlands Arbeiderblad, fra 1946 kalt Nordland Arbeiderblad, var en norsk avis, etablert som organ for Norges Kommunistiske Parti. Avisa ble startet i Bodø i 1931, men ble i januar 1936 flyttet til Narvik. Den kom opprinnelig ut to ganger i uka, men forsøkte seg i en periode med tre ukentlige utgivelser.
Avisen ble stanset av det tyske angrepet på Narvik 9. april 1940, og uteble helt fram til 9. august. Da kom den igjen på gata, og forklarte situasjonen: «Stormaktskrigen brakte oss i den situasjon, at Nordlands Arbeiderblad måtte slutte å komme ut for en tid. Byen ble uten elektrisk kraft, og en lang tid uten forbindelse med ytterverdenen.» Avisen rakk imidlertid bare to utgaver før okkupantene midt i august forbød NKP og alle partiets aviser ble stanset.
NKPs popularitet etter krigen gjorde at Nordlands Arbeiderblad gjenoppsto i juli 1945, nå med et opplag på hele 5000 eksemplarer og utgivelse tre dager i uka. Opplaget lå gjennom 1950-tallet på om lag 2000 eksemplarer.
Nordland Arbeiderblad ble lagt ned i oktober 1958. Etter nedleggelsen satt NKP igjen med partiavisene Friheten og dennes landsutgave Ny Tid. Ny Tid ble lagt ned i 1967.

Attentatet mot avisen

Under opptakten til den kalde krigen ble Nordland Arbeiderblad i september 1948 utsatt for et attentat. Ved halv tretiden om natta ble inngangen til avisen sprengt, i en eksplosjon som var så kraftig at inngangsdøren ble smadret, vinduene knust både i avislokalene, i nabobyggene og ved byens fagskole 60 meter unna. «Det var bare et under at ikke folk ble drept eller skadet» oppsummerte avisen, som viste til at gårdeieren hadde leilighet og soveværelse i etasjen over redaksjonslokalene.
I den øvrige presse fikk attentatet små oppslag, og ble i stor grad avskrevet som «barnestreker». Konkurrenten, AP-avisen Fremover gikk ut og antydet at attentatet kom beleilig for kommunistene. Nordland Arbeiderblad etterlyste større innsats i etterforskningen, og mente politiet burde tilkalle eksperthjelp utenfra for å oppklare saken. Lokalt satte NKP-erne umiddelbart i gang pengeinnsamling til avisen.
Selv om gjerningsmennene ikke ble funnet oppsummerte Nordland Arbeiderblad hvor avisen mente det politiske ansvaret for attentatet lå. «Det er det logiske resultat av månedslang løgn- og opphisselseskampanje fra en forenet antikommunistisk agitasjon», skrev avisen og viste blant annet til skriveriene i Fremover.
Atsuhiko Mori

Karriere

Atsuhiko Mori startet sin profesjonelle karriere i Yokohama Flügels i 1991. Han har også spilt for Consadole Sapporo.
The Shitsez

The Shitsez er en electrorock-gruppe fra Oslo. Gruppa ble ble dannet av Caroline Ingeberg og Jeanette M. Larsen i 2008, og ga ut albumet «Taking out the Trash» i 2010. Larsen valgte i 2010 å forlate bandet, og Şirin M. Våge Corbacioglu ble ny vokalist.
Bandets låt «Next Big Thing» ble brukt i promoen for NBCs program «America's Next Great Restaurant» i mars 2011
Nimrodsborgen

Nimrodsborgen (eller Subeibé; arabisk: Qala'at al-Subeiba, som betyr «borgen på den store klippen»; hebraisk: מבצר נמרוד, Mivtzar Nimrod) er en middelalderfesttninbg fra 1200-tallet, som sies å være bygd av Saladins nevø al-Aziz Uthman, og som ligger der den nordlige del av Golanhøyden støter mot Hermonfjellets utløpere. Festningen er under navnet Nimrod nasjonalpark en av Israels nasjonalparker. Parken er på knapt 20 hektar.

Navn

Borgens navn Nimrod oppstod på grunnlag av en lokal tradisjon som sier at Noas tippoldebarn, «den første som ble mektig på jorden. Han ble en mektig jeger for Herrens ansikt» (1. Mos. 10,8–9) Nimrod, bodde på denne klippen.

Beliggenhet

Nimrodsborgen ligger på en smal klipperygg på 800 meters høyde, tre km øst for en av elvens Jordans tre kilder, Banyaskilden. Den lar seg nå (2018) egentlig bare nå via vei 9898, en sidevei mellom Route 99 som løper fra Qiryat Shemona (22 km mot øst) og Route 98 som er 10 km unna som løper langs Hermonfjellet og frem til den syriske grense slik den de facto har løpt etter Israels annektering av Golan etter Seksdagerskrigen. Fra det mektige festningsanlegget skuer man ut over grensetrraktene mellom, Israel, Libanon og Syria.
Festningskomplekset er 420 meter langt og 150 meter bredt, og er bygd med kubiske steiner.

Historie

Det er ikke bevist om borgen ble bygget av korsfarere eller sv ayyubider. Sannsynligvis ble borgen Nimrod anlagt i 1229 eller deromkring av ayyubide-emir al-Aziz Uthman, en bror av sultan al-Kamil, for å verge mot at Fredrik IIs korstog skulle rykke frem mot Damaskus. Årene terrer ble borgen utbygd flere ganger, hovedsakelig under sultan Baibars I (1260–1277). Borgen overvåket veiforbindelsen fra Galilea til Damaskus der den løp gjennom en trang dal mellom Hermon og Golanhøyden, og til vern av byen Banyas. Området var sterkt omkjempet, og kontrollen over borgen skiftet frem og tilbake mellom sarasenere og korsfarere.
Allerede ved utgangen av 1200-tallet mistet borgen sin betydning, ettersom sarasenerne klarte å redusere korsfarenes nærvær i området.
Det var først da osmanene erobret landet i 1517 at borgen gjenvant en viss betydning som luksuriøst fengsel for den osmanske adel. Etter at denne funksjon opphørte senere i det samme århundre, forfalt biorgen. Et jordskjelv på 1700-tallet reduserte den til en ruin.

Anlegget

Baedeker-reiseguiden «Palästina und Syrien» fra tidlig 1900-tall omtalte Nimrodsborgen som «eines der besterhaltenen und großartigsten Schlösser in Syrien» (1904: 229) - altså som en av Syras mest storslagne og best bevarte slott. Den gang mente man med «Syria» hele det kulturrlandskap som nå er omfattet av Syria, Libanon og Det Hellige land - Israel og Palestina. 
Festningen blir forvaltet av den israelske myndighet for natur og naturreservater. Det er tilgjengelig for besøkende.
Leiv Flisnes

Leiv Flisnes (født 28. august 1922, død 8. januar 1996) var en norsk orkesterleder, født i Fredrikstad og oppvokst i Ålesund.
Flisnes startet som 15-åring sitt første orkester, men fikk karrieren avbrutt av andre verdenskrig. I 1940 ble han tilknyttet den norske Brigaden i Skottland, hvor han ledet brigadens musikkorps.
Etter krigen ble Flisnes ansatt i Forsvarets stabsmusikkorps, ved siden av å ha et eget Ballroom-ensemble, som ble mye spilt i radio. Dette ensemblet spilte inn totalt 14 plater i løpet av 50-tallet.
Flisnes ble tilknyttet stabsmusikken helt til han gikk av med pensjon, og i 1995 fikk han realisert et av sine gamle ønsker, og startet et eget storband, som han ledet frem til sin død.
Four Roosters

Four Roosters (etablert 1981, nedlagt 1984) var en svensk-norsk blues-gruppe, bestående av Knut Reiersrud gitar, Sven Zetterberg vokal og munnspill, Carsten Loly trommer, samt Bertil Petterson bass. Senere tilkom norske Jan Erik Salater/Jørun Bøgeberg bass, Sigurd Køhn saksofon og Torbjørn Sunde trombone. Gruppen ga ut Rooster Blues (produsert av Jon Larsen, Hot Club Records, innspilt i november 1982). Platen ble meget populær, og for nær alle, en brå karrierestart. Den norske vokalisten Kristin Berglund og organisten Per Notini medvirket også. Musikken ble også utgitt i England på (Red Lightning, 1988).
Gruppen ble etter oppløsning (1984), i hovedsak videreført i nonetetten Heavy Gentlemen (1984–88), med Bøgeberg/Køhn/Sunde/Loly/Reiersrud pluss Paolo Vinaccia perkusjon, Bendik Hofseth saksofon, Geir Wentzel piano, Ivar Vereide gitar.
Bedlams kube

Bedlams kube er en puslegåte oppfunnet av Bruce Bedlam.  Puslegåten består av tretten polykubiske brikker (brikker som består av flere kuber): tolv pentakuber og en tetrakube.  Målet er å sette sammen disse bitene til en 4 x 4 x 4-kube.  Det fins 19 186 ulike måter å gjøre det på, om man ser bort fra rotasjoner og refleksjoner.  
Selv om Bedlams kube hovedsakelig bare er det neste logiske steget opp fra 3 x 3 x 3-kuben, også kalt Somakuben, er den mye vanskeligere å løse.  
Bedlam puzzle company ble investert i med godt resultat av to BBC2-'dragons', Rachel Elnaugh og Theo Paphitis, i løpet av andre sesong av Dragons' Den, Storbritannias svar på tv-programmet Skaperen.  Likevel valgte igangsetteren bak Bedlams kube, Danny Bamping, å velge et banklån i stedet for investeringen deres.
Verdensrekorden i å sette sammen Bedlams kube lyder på 7,7 sekunder og innehas av nordmannen Aleksander Iljasov.
Gammel Kjærlighetssang

«Gammel kjærlighetssang» er tittelen på et skillingstrykk Alf Prøysen samlet inn til sin visespalte i bladet «Magasinet for alle» på 1950-tallet. Det er nok mulig at den er kjent under andre titler også. Opprinnelsen er ukjent.

Teksten

1. Skal vi ut i lunden grønn bland de hvite roser små,

elskovens blade, roser så skjønne de vil jeg strø på veien for deg.
2. Dine øyne har meg bedåret men din falskhet har krenket meg,

jeg som stor kjærlighet til deg har båret, aldri nei aldri glemmer jeg deg.
3. Og ditt navn det vil jeg skrive i det hvite elfenben,

at aldri ditt minne skal gå meg av glemme før enn jeg legges i graven hen.
4. Du er rik, men jeg er fattig, jeg er fornøyet i min stand,

blott når jeg får den vennen jeg elsker se da har jeg rikdom nok.
5. Men er det så av Gud beskikket at jeg aldri skal deg få,

da vil jeg ønske tiden var omme og at jeg aldri glad herfra monne gå.
6. Nu står jeg på reisen ferdig og min hatt under armen bær

glem da min kjære, at jeg har feilet, glem mine feiler, glem aldri meg.
Verdensutstillingen i Milano (1906)

Verdensutstillingen i Milano i 1906, Esposizione Internazionale del Sempione, var en verdensutstilling avholdt i Milano, Italia for å feire åpningen av Simplontunnelen i 1906. Utstillingen ble åpnet 28. april 1906 av kong Viktor Emmanuel III og dronning Elena  og lukket 11. november samme år. 
Utstillingen inneholdt 200 bygninger fordelt på et område på 100 hektar. 25 land deltok i utstillingen og 10 millioner gjester besøkte den. 
3. august brøt det ut brann i Den dekorative kunsts palass. Brannen ødela Ungarns og Italias kunst- og arkitekturutstilling og forvoldte skader for opp mot 2 millioner dollars. Blant de ødelagte gjenstandene var den originale modellen av Duomo di Milano og håndskrevne dokumenter fra Alessandro Volta og Napoléon Bonaparte.
Den siste keiseren

Handling

Tre år gammel bestiger Pu Yi dragetronen og er dermed Kinas keiser, et land med flere hundre millioner mennesker. Han var født til å herske i tråd med urgamle tradisjoner, men ingen forberedte ham på en verden i forandring. Hans liv begynner som et eventyr i Den forbudte by med tusenvis av tjenere, prakt og overflod. I løpet av livet bevitner og deltar han i de voldsomme endringer som blåser over Kina på 1900-tallet. I 1924 blir han kastet ut av Den forbudte by av Chiang Kai-sheks nasjonalisttropper, og drar så til Tiensing med sine to hustruer, hvor han lever som en slags "playboy". Han reduseres etterhvert til en marionettkeiser og blir fange hos japanerne under den andre verdenskrigen. Etter krigen utsettes han for Mao Tse Tungs maktovertagelse og kulturrevolusjonens voldsomheter, for til slutt å ende som gartner i en av Pekings parker.
Raipur (distrikt)

Demografi

Ved folketellingen i 2011 var det 1 493 627 innbyggere i distriktet, mot 1 265 529 i 2001. Den urbane befolkningen utgjør 16,49 % av befolkningen.
Barn i alderen 0 til 6 år utgjorde 12,81 % i 2011 mot 15,93 % i 2001. Antallet jenter i den alderen per tusen gutter er 943 i 2011 mot 964 i 2001.
Rasta (Kongsvinger)

Rasta er et område i Kongsvinger. Området ligger på begge sider av riksvei 2 sørøst for Kongsvinger sentrum og omfatter både boligområder og rene industrifelt.
Rasta har eget fotballag, Rasta IL, i 5. divisjon.
Statistisk sentralbyrås avdeling i Kongsvinger ligger på Rasta.
Chandrapur kraftverk

Chandrapur kraftverk er et kullkraftverk i delstaten Maharashtra i India. Det har en installert produksjonskapasitet på 2340 MW fordelt på syv blokker/turbiner. Operatør er det indiske selskapet Maharashtra State Power Generation.
Anlegget ble utbygd i årene 1983–1997. Brenselstypen er bitumenøst kull.
Årlig produksjon i 2006–07 var totalt 12,094 TWh, og utslippene av CO₂ var 12 340 356 tonn.
Den sveitsiske ambassade i Berlin

Den sveitsiske ambassade i Berlin (Schweizerische Botschaft) er Sveits' diplomatiske representasjon i Tyskland.
Ambassadebygningen i Berlin ligger i Otto-von-Bismarck-Allee syd for Spreebogenpark, i umiddelbar nærhet av Kanzleramt.

Historie

Ambassaden nåværende bygning ble oppført av arkitekten Friedrich Hitzig som privat bypalé for medisinprofessor Friedrich Theodor von Frerichs i 1870–1871.
I 1907 ble huset solgt til naboen Max Esser, som i 1910 solgte til kjemifabrikanten Erich Kunheim. Bygningen ble utvidet til Villa Kunheim i nyklassisistisk stil i 1910-1911. Bygningen ble i 1919 solgt til den sveitsiske regjeringen. Etter en ny ombygging ble den fra 1920 brukt som kanselli for sveitsiske gesandtskapet og residens for den sveitsiske gesandten.
I 1949 ble bygningen sete for en sveitsiske delegasjon. Den ble omdannet til generalkonsulat i 1973. I oktober 1992 ble bygningen sete for en del av den sveitsiske ambassaden, som fremdeles lå i Bonn. Etter renovering og utvidelser flyttet så i 2000 den sveitsiske ambassaden fra Bonn til Berlin, og tok i bruk bygningen.
Nokia 1600

Nokia 1600 er en serie med mobiltelefoner fra Nokia. Både Nokia 1600 OLD, Nokia 1600b og Nokia 1600 går under betegnelsen Nokia 1600. Telefonene ble lansert i 2005. Nokia 1600 er designet for å brukes med kontantkorttjenester og har noen likheter med Nokia 1100. Telefonene er laget spesielt for personer i utviklingsland.
Kjemisk krigføring

Kjemiske stridsmidler

Kjemikalier som brukes i krig/terror, kalles kjemiske stridsmidler. De er ofte i gassform ved romtemperatur, eller er en væske som fordamper lett. 
Kjemiske stridsmidler klassifiseres etter hvilke effekter de har på mennesker. 
Nervegasser er kanskje den mest kjente gruppen av kjemiske stridsmidler, og de absolutt farligste. Dette er forbindelser som virker inn på nervesystemet vårt, ved at det binder seg til acetylcholinesterase og hemmer dette enzymet. Dette fører til at neurotransmittoren acetylcholin ikke brytes ned, og synapsen får en stadig strøm av impulser. Pasienten får pusteproblemer, kramper, brekninger o.l. Forbindelser som hører til denne gruppen, er tabun (GA), sarin (GB), soman (GD) og VX.
Hudstridsmidler er varige, væskeformige stridsmidler som angriper huden. Forbindelser er sennepsgass (HD) og lewisite, som er mindre giftige enn nervegassene. Hudskadene vil i starten ligne på brannsår, og etterhvert kan det oppstå blemmer.
Kvelegasser er dødelige stridsmidler som kun virker gjennom åndedrettet. De kan i store konsentrasjoner gi skader på lunger og luftveier. De viktigste forbindelsene i denne gruppen er fosgen, defosgen og klorpikrin.
Blodgasser som blir tatt opp i kroppen virker på cellenes evne til å ta opp og omsette oksygen. De to viktigste forbindelsene er blåsyre og klorcyan.
De to siste gruppene er irriterende gasser som CS-gass og ulike psykokjemiske forbindelser.
HotSpot

HotSpot, lansert som Java HotSpot Performance Engine, er en Java virtuell maskin for personlige datamaskiner og tjenermaskiner, utviklet av Oracle Corporation. Den benytter teknikker som just-in-time compilation og adaptive optimalisering for å øke ytelsen.
Første versjon ble lansert 27. april 1999. Siste versjon er 23.25 b-1.
Hennes lille majestet (1939)

Innspillingsfakta

Filmen ble spilt inn i 17. juli – 4. september 1939 i AB Sandrew-Ateljéerna, Oslo, Stockholm og Norrsunda kyrka i Sigtuna.

Handling

Den bortskjemte norske skipsrederdatteren Marianne Hauge blir invnblandet i en bilulykke på vei mot Stockholm. Hun vrikker en fot. Bypresten, kyrkoherden og ungkaren Bengt Ahlman har vært vitne til det hele og lar kvinnen bo noen dager i prestegården, mens hun gjenvinner seg. Ahlman er en moderne prest. Midtsommeraften danser han hambo med Marianne. På hjemveien overrasker presten noen slåsskjemper. Når den ene drar kniv slår presten ham og tar kniven.
I byen bor den alvorlig syke enkefru Karlsson. Man håper at en lege i Leipzig skal kunne kurere henne. Presten bidrar med 2.000 SEK, men fru Karlsson dør i Leipzig.
Noen av de mer gudfryktige beboerne i byen anmelder presten for stiftets biskop: Dels sparker han fotball, dels har han en norsk kvinne bosatt hos seg, dels har han overfalt en hederlig yngling og slått ham ham i ansiktet. Biskopen meddeler Ahlman at han skal komme og visitere. Ahlman forteller sin venn, byens lege, at han hadde tatt de 2.000 SEK til fru Karlsson fra kirkekassen og at han ikke kunne betale dem tilbake i en hast. 
Legen kontakter Marianne, som befinner seg i Oslo. Hun klarer ikke å få en krone ut av faren, så hun kjører til den byen som ligger nærmest Ahlmans by og selger sin bil for 2.000 SEK. Marianne sykler deretter den gjenværende strekningen og gir presten pengene. Kassen stemmer. Marianne forteller biskopen at hun og Ahlman skal gifte seg.
Føderasjonen av sørarabiske emirater

Historie

Fram til 1954 undertegnet Storbritannia traktater og andre avtaler med forskjellige ledere, sultaner, emirer, sjeiker og andre i Sør-Arabia. Det ble etablert protektorater som var samlet i det som ble kalt Aden-protektoratet, som igjen av praktiske grunner var inndelt i Vest-Aden-protektoratet (med 21 stater) og Øst-Aden-protektoratet (med seks stater).
Tidlig i 1950-årene begynte britene å fremme sterkere politisk samordning og i 1954 kom det første forslaget om dannelsen av en føderasjon. Mens det ikke lyktes å få med statene i  Øst-Aden-protektoratet, kom det formelt til en samling av statene i Vest-Aden-protektoratet. I kongeriket Jemen i nord, så imam Ahmad bin Yahya på føderasjonsbestrebelsene i sør som en mulig sunnidominerte trussel og ga støtte til opprør. En nasjonalistisk bevegelse, South Arabian League (SAL), med base i Fadhli og Lahej (Abdali), fikk støtte fra folk i Aden så vel som i protektoratene og sto også bak opprør.
Føderasjonen av sørarabiske emirater ble dannet 11. februar 1959 av seks stater i det britiske Vest-Aden-protektoratet. Audhali, Beihan, Dhala, Fadhli, Nedre Yafa og sjeikdømmet Øvre Aulaqi var med ved grunnleggelsen av den nye føderasjonen. Etter skifte av sultan, ble Lahej (Abdali) med senere i 1959. Aqrabi, Dathina og Nedre Aulaqi sluttet seg til i 1960 og Wahidi Balhaf i 1962.  Haushabi og Shaib sluttet seg til i 1963.
Den 11. februar 1959 ble det inngått en traktat om vennskap og beskyttelse med Storbritannia, som anerkjente føderasjonens rett til å utvikle seg fram til en friere stilling, men uten at selvstendighet ble nevnt. Føderasjonsmedlemmene forpliktet seg på sin side til å følge britenes råd.
Grunnloven inneholdt bestemmelser om en føderasjonsforsamling med et likt antall medlemmer fra hvert føderasjonsmedlem. Representantene var oppnevnte. En regjering bestående av herskerne i medlemsstatene ble dannet. De føderale militære styrkene, dannet i 1961, rådde over 3 000 mann. En ny hovedstad ble lagt til al-Ittihad, like utenfor kronkoloniens grense vest for byen Aden.
Føderasjonen ble ikke en effektiv enhet og situasjonen var ustabil. Den 4. april 1962 ble Føderasjonen av sørarabiske emirater omdannet til Den sørarabiske føderasjon, der kolonien Aden også ble med året etter grunnleggelsen.
Small Planet Airlines (Tyskland)

Historie

Selskapet blei grunnlagt i 2015. Det starta flyginger i 2016 med tysk Air Operator's Certificate (AOC). Den første flygninga gikk fra Bremen til Iráklio på den greske øya Kreta. Selskapet utførte flyturer for reiseselskap som TUI og Thomas Cook fra flyplassene i Bremen og Paderborn-Lippstadt. Det tyske selskapet brukte Airbus A320.
Det tyske selskapet Small Planet Airlines var ett av flere flyselskap i Small Planet Group. Flyselskap med samme navn dreiv også i Litauen (Small Planet Airlines) og Polen (Small Planet Airlines Polen).

Flyflåte

Flyflåten til Small Planet Airlines Tyskland besto per 2017 av Airbus A320.
Mac1.no

Mac1.no er Norges største Mac-portal med daglig oppdaterte nyheter og et aktivt forum. Mac1.no ble etablert i mai 2003 og har siden den gang vokst til en portal med over 26 000 aktive brukere med 3 500 000 sidevisninger per måned. Fra å være et lite forum på det store Nettet har Mac1.no utviklet seg til å bli et av Skandinavias største nettsteder for Mac-relaterte nyheter, diskusjoner og veileding.
Forumet har over 800 000 innlegg og er hovedpulsåren til nettstedet. I forumet er det daglig hundrevis av innlegg som omhandler alt fra Apple, Macintosh og relaterte teknologier til musikk, film og annet snikksnakk. I forumet har der opp gjennom årene samlet seg mye nytting informasjon, fakta og hjelp til omtrent et hvert tenkelig problem. Nettstedet brukes av både nybegynnere og viderekomne hele døgnet rundt.
Mac1.no har et tett samarbeid med Apple. Mac1.no har vært nevnt på Apples "Siste nytt"-side og er inkludert som bokmerke på alle nye Macer som blir solgt i Norge. I tillegg arrangerer portalen jevnlig konkurranser med Apple-produkter som premier. Mac1.no samarbeider også med MacForum, blant annet ved arrangering av møter og kurs.
Yuzuki Ito

Karriere

Yuzuki Ito startet sin profesjonelle karriere i Shimizu S-Pulse i 1993. Han har også spilt for Kawasaki Frontale og Consadole Sapporo.
Signoria

Signoria var en italiensk tittel og et abstrakt begrep brukt i mange italienske bystater i middelalderen og renessansen som omtrentlig betyr «herredømme», «styrende», eller «myndighet».
Barnerepresentant

Barnerepresentant i plan- og bygningsloven er omtalt i kapittel § 3-3.
«Kommunestyret skal sørge for å etablere en særskilt ordning for å ivareta barn og unges interesser i planleggingen.»
Kommunestyret står etter plan- og bygningsloven av 2008 friere til å delegere oppgaver og kompetanse som tidligere lå i det faste utvalget for plansaker og barnerepresentanten.